DALAWANG ARAW BAGO ANG FBI OPERATION
-Okay, rolling na. Sige. -Well, cool 'yon.
Kinuhaan kami ng maraming videos nina Christine at Tolga.
Pinagkatiwalaan sila ni Sam, pero… medyo naghihinala na ako.
Minsan, sinabi ko pa sa kanya,
ako, parang, "Sa tingin ko, may nangyayari."
Pero di niya ako pinaniwalaan.
Sinabi kong mas may tiwala ako kay Tolga at Christine sa mga bagay kaysa sarili ko.
-Kaysa sa sarili mo? -Wow.
Binalewala at pinagalitan niya ako sa di pagtitiwala sa kanya na
pagkatiwalaan sila.
Kaya pagkatapos no'n, di na ako nagsalita.
Naging masunurin na lang ako.
Pag nag-film ka nang walang audio, B-roll ang tawag doon.
So, video lang na may audio sa background ang B-roll.
Gano'n ang tawag doon?
Sinabi sa amin ng FBI na malapit na ang raid.
Tapos may mga kuwento tayo…
-Sa likod nito. -Tama.
-Powerful 'to. -Kaya may audio tayo…
Gusto ng FBI na tumulong kaming gumawa ng palusot para ilayo si Sam sa mga bata.
Kaya pinaglaruan namin 'yong ego ni Sam.
Ano'ng tingin mo sa ganito? Sa studio, nakaupo ka nang may mic,
at pagsasalitain ka namin tungkol… sa kuwento ng buhay mo.
Ipaliwanag mo 'yong pakiramdam mo, 'yong emosyon mo.
Oo.
Nagplano kami ng interview para sa kanya
na sinabi naming makakatulong para makilala ng mundo kung sino talaga siya.
Siguro, gawin natin ang isa sa Martes ng umaga. Ang isa sa…
-Pag-isipan na lang natin. -…Miyerkules ng umaga…
Gusto nina Tolga at Christine na mag-interview kay Sam.
Para daw 'to sa dokumentaryo, pero pagkatapos ng isang taon,
magtataka ka na, "Talaga ba?"
Pwede bang pumasok ka sa kuwarto? Christine, dito ka lang.
-Umupo ka lang nang ganyan sa simula. -Okay.
Sige. Andito ako, ano'ng sinasabi mo?
Nagmamasid ako, parang, ano'ng nangyayari. Ano'ng binabalak ni Christine?
So, simulan natin sa umpisa. Ano ang mga pangarap mo?
Gusto kong maging instrumento ng Diyos para mamuno nang may pag-ibig at kabaitan.
-Gusto mo ba ang sagot ko o ang bobo nito? -Sobrang gusto.
May takot akong galing sa kutob ko,
sa loob ko, parang, sino ang pagkakatiwalaan ko?
Wala?
Rolling.
Okay, ilalagay ko na 'yong phone ko sa "Do not disturb."
-Okay. -Salamat.
-Gusto mong suklayin ko 'to ulit? -Oo.
Wag kayong umupo sa nakikita ko. Baka magulo ako.
Handa na ang pangkurot ko.
Kukurutin 'yong puwit n'yo.
Kinukuhaan namin si Sam
para dito sa interview.
Propeta ka ba?
Magsisinungaling ako kung hihindi ako.
At sinadya naming siguraduhing
hindi tapos 'yong interview.
Patingin ng isa pang listahan. Itatabi ko 'yong tanong na 'yan bukas.
Okay na ba tayo ngayong gabi?
Sina Christine at Tolga, pinabalik nila si Sam kinabukasan
para makapasok kami sa bodega nila.
Okay, so, para bukas,
may hamon ako para sa inyo guys.
Gusto kong magsulat ang bawat isa sa kanila ng tanong para sa iyo.
Babalik ako at kukunin ko 'yon bukas.
Ang plano ay,
sasamahan ko 'yong mga bata sa green house.
Si Tolga 'yong sasama kay Sam.
Okay, hapunan na!
Yey!
Pwedeng pabukas ng ilaw?
May tatlong building na hahalughugin.
Dalawang bahay at isang bodega.
Ang layunin, makakuha ng ebidensiya sa mga sex-related niyang krimen.
Kinuhaan lang namin siya ngayong gabi,
at iniwan naming bukas 'yong mga ilaw at lahat para bukas.
Okay.
Ngayon, sa green house,
'yong pagbubukas ng pinto, pwedeng maisip na,
"A, mukhang siya 'yong nagsumbong tungkol sa amin."
Pero kung pupuwersahing buksan ang pinto, ayokong matakot ang mga bata.
Kaya, mukhang ako na lang ang magbubukas ng pinto.
Ayaw kong ilagay ka sa posisyong hindi ka komportable.
Kung tingin mo, di ka magiging komportable doon sa bahay sa oras na 'yon,
wag kang pumunta.
O, pupunta ako.
Nagkumpirma na si Sam. Okay.
8:00 a.m. sabi ko, "Pupunta si Christine sa green house,
kukunin ang mga tanong sa girls. Darating sila pagtapos ng isang oras,
tapos magkita tayo sa lugar ng 8:00 a.m."
Medyo natatakot ako.
Kasama ka nila. Sabihin mo lang, "Ano'ng nangyayari?"
Basta… alam mo 'yon.
Importante ang araw bukas.
Matutulog ka ba?
-Hindi. -Ako rin.
May itatanong ako.
Ano'ng dapat isuot pag nagpabagsak ng pedophile, ha?
Ano ang tamang bihis?
ANG UMAGA NG OPERASYON NG FBI
May malaking bilang ng mga pulis na naghahanda
para ihain ang search warrant.
Naghihintay sila sa akin?
Magpapadala kami ng code, at 'yon na ang simula.
Sobrang kabado kami dahil
may 50 pulis na umaasa sa amin.
-Kailangan mong mag-ingat. -Alam ko.
DAWN - HINAHATID SI CHRISTINE SA GREEN HOUSE. PAPUNTA SA 2.
Hi.
Gusto mo ng Cool Whip?
Dumating si Christine
nang napakaaga. Di siya pumupunta nang gano'n kaaga.
Umalis na si Sam para sa interview na nire-record nila.
Naaalala kong ramdam kong
parang, "Uy, may kakaiba."
Pagpunta ko doon noong umagang 'yon, napakakalmado at normal ng lahat.
-Baka di pa okay hanggang hapunan. -Naisip ko, "Babaliktad 'yong mundo nila."
Kasama ko si Sam sa warehouse at 'yong tatlong asawa niya.
Tumingin ako sa labas.
Wala akong nakita kahit isang pulis.
Bumalik ako,
umupo.
Rolling na dito. Maghanda ka na.
Boom. Andun na 'yong FBI.
Rolling 'yong camera,
at sinabi nila, "I-off mo 'to."
Tingin ko, sobrang nagulat si Sam
na FBI 'to at na may kinakaharap siyang federal charges.
Wala siyang masyadong sinabi.
Ipinasok siya sa kotse.
Nakuha na si Sam.
Checkmate na.
Tapos, pumunta na 'yong FBI sa green house.
May tawag galing sa isa sa mga asawa ni Sam na wala sa green house.
Sila, "May search warrant kami para maghanap sa warehouse na 'to
at sa kahit sinong tao at bagay na andito."
Tapos ako, parang, anong kalintikan 'to?
Naku.
May officer sa John's. Nakaharang sila sa driveway.
-Nakaharang si Joan? -Okay. Kukunin ko.
Mukhang delikado 'to.
Pag sumubok sila, mamamatay sila at tayo, at maaakusahan sila ng murder.
Asan na ang pepper spray ko? Kailangan ko ng AR-15.
Nasa banyo ako.
Narinig ko ang tunog ng speakers sa labas, parang, sinasabi sa lahat na lumabas.
At napapalibutan na 'yong bahay.
May search warrant kami para sa bahay na ito.
Lumabas kayo sa pinto nang nakataas ang mga kamay,
at sundin ang mga utos ng officer.
Sabi ni Christine, "Dapat lumabas na kayo."
Di ko gustong may gumawa ng karahasan.
Titingnan ko guys.
Kaya lumabas ako,
at sinabi ko sa kanilang sasamahan ko silang lumabas isa-isa.
Di ko malilimutan 'yong pakiramdam habang kasama kong naglalakad ang mga pinakabata.
Ramdam kong, parang,
di nila ito alam, pero hinahatid ko sila sa kalayaan nila.
At na siguradong magagalit talaga sila sa akin.
Isa ako sa pinakaunang lumabas.
May, parang, linya ng mga FBI agent.
At doon lumapag sa akin, na parang,
"Wow, totoo ito." Parang, niri-raid talaga kami.
Kinapkapan nila kami tapos kinuha 'yong phones namin at lahat.
At nagsimulang kunin ang bawat isa at in-interview sila.
Isa sa mga layunin sa paghain ng search warrant
ay ma-interview lahat ng mga asawa,
lahat ng menor de-edad,
at tingnan kung… may makukuha kaming impormasyon mula sa kahit sino sa kanila.
Sa interview, nagsinungaling ako. Sobra akong nagsinungaling.
Sa mga interview na nagawa ko,
masasabi kong,
100% sa kanila 'yong di nagsabi ng totoo.
Di nila inamin na kasal sila kay Sam.
Di nila inaming kasal ang mga dalagita kay Sam.
'Yon ang tinuro sa kanila ni Sam.
Nakatayo kami saglit sa labas habang umuulan.
Halatang nababalisa 'yong mga bata sa mga nangyayari.
At pagkatapos,
dumating ang DCS para ilagay sa custody ng estado ang mga asawang menor de-edad.
Gusto lang naming siguruhing maa-assess namin ang kaligtasan.
Humingi ng court orders ang DCS para kunin 'yong mga bata nang di namin alam.
Kaya nagulat ako
noong andun na sila sa bahay para kunin 'yong siyam na dalagita.
Kailangang sumama ng mga teenager sa Department of Child Safety.
Binigyan kami ng court authorization.
Nasaan si Christine?
Kung may makikialam dito, kasama ang pagsunod sa amin, etc.,
pwedeng arestuhin.
May gobyerno tayo, at may Diyos. Lahat tayo mananagot sa Diyos, 'yon lang.
-Ayaw n'yong… -Siya ang nagbigay ng mga batang ito.
May mga naging isyu kami sa, pag naipuwesto na ang bata,
may magulang na kukuha sa bata.
Kinokonsidera na 'yong kidnapping ngayon, at felony 'to.
Kailangan natin ang isa't isa.
At papasa tayo sa pagsubok.
Papasa tayo.
Wala kahit isang araw.
Sabi nila, kung di namin kayo hahayaan, aarestuhin nila kami.
Di namin sila mapigilan.
Sabi nila, pwede n'yong dalhin ang mga bestida n'yo.
Wala kang dinalang damit?
Wala akong dinala.
Dito banda.
Di nila kami mahihiwalay sa mga nanay namin
o sa kahit kanino.
Mga lintik kayo!
Ayoko ng kahit sinong lalaki sa sasakyan.
Hindi, meron kaming…
Di sila sasakay pag may lalaki.
-Ayokong sumakay sa may lalaki. -Wala akong tiwala sa 'yo.
At darating Siyang muli
At isa-isa tayong babangon
Para purihin ang Kanyang banal na pangalan
Bumangon
Upang iuwi muli tayo…
Girls, kailangan nang umalis, okay?
Okay lang 'to. Pag mas mabilis gagawin, mas mabilis matatapos.
At iuuwi Niya muli tayo
Mama, pwede ba kitang yakapin?
-Magiging okay 'to. -Kukunin namin kayo.
Nasa panig natin ang Ama sa Langit.
-Bye-bye. -Nasa akin na sila.
Dinala sa group home sa Phoenix ang siyam na menor de-edad na asawa ni Sam.
At pumunta sa bahay ko ang ilan sa matandang asawa ni Sam.
Kinuha nila si Samuel.
May kinuha akong backpack at ilang personal na impormasyon
at mga gamit niya, at tinapon ko 'to sa bintana.
-Bago sila pumasok. -Saan? Diyos ko.
Oo. Makukuha ba nila 'to?
-Hindi, di nila 'to makukuha. -Okay.
Ano'ng itinapon mo?
Tinapon ko 'to sa bintana ng banyo noong napaligiran na 'yong pinto sa harap.
Okay lang. Kumalma ka lang. Umupo ka at mag-relax. Wag kang mag-alala.
Meron sila kaagad ng social security number ko.
Saan nila nakuha lahat ng impormasyon? Kasi eksakto 'yong pagkakaalam nila.
Oo.
Pumasok sila na parang, "Oo, ikaw si Naomi. Ikaw si Shiny."
Nakikita ko na, may mas malalim pa sa lahat ng ito.
May tao sa loob ng grupo na nagbibigay sa kanila ng marami sa impormasyong 'to.
Di ako nagtitiwala.
Tingin ko, matagal na 'tong nakaplano.
Dahil sobrang dami lang ng impormasyon na alam nila.
Alam naming ginagawa ng FBI ang trabaho nila,
pero pumunta sila kasi may tumawag sa kanila.
Andito 'yong girls mo.
Siguro, pupunta muna ako sa kotse at ilalagay 'to sa Bluetooth.
Saglit. Kinakabit ko lang sa Bluetooth speaker kasi napakahina ng tunog.
-Okay na. Naririnig mo ba? -Oo.
Samuel?
Kinuha nila lahat ng phone namin.
Wala sa aming may phone.
Di ko alam kung ano'ng nangyayari.
Magpakasigla kayo. Wala naman tayong masamang ginagawa,
kaya pag nalaman nilang puro lang 'to kasinungalingan, pagkatapos
sigurado akong pakakawalan nila ako.
-Okay? -Okay.
Nasa pansamantalang selda ka ba?
Oo.
Kailangan ka namin.
-Magpakasigasig ka, okay? -Okay.
Wala tayong ginagawang masama,
kaya baka simpleng di lang pagkakaintindihan,
so, makakalaya na ako bukas, sana.
-Okay. -Okay.
Sabi nila, bago pa 'yong sa Flagstaff, matagal nang nangyayari ang imbestigasyon.
Pagkatapos ng raid,
gusto ko silang tulungang kumawala sa pagkakahawak sa kanila ni Sam.
Gusto kong malaman kung ano'ng nangyayari sa 'yo, at ako…
Wala akong pakialam kung nasa pangangalaga nila ako basta makalabas si Father.
Pero alam kong may ebidensiya sila
na sobra-sobrang lapit. Kaya…
Ano 'yong "sobrang lapit"? Saan?
'Yong taong nakakaalam
sa lahat ng ginagawa namin at sinasabi.
Kaya…
di ko alam kung may mga traydor, o kung ano, sa atin.
Oo.
Gusto ko silang magising
bago nila malamang ako 'yong espiya.
Tinutulungan mo lahat.
Di lang kami, pero tutulong ka sa kahit sinong humihingi ng tulong.
Napakabait mo. Isa kang anghel.
Nag-aalala ako sa 'yo, at gusto kong maging okay ka,
at gusto ko lang na maging magkakasama kayong ligtas at masaya.
Pagkatapos ng pag-aresto at mga search warrant,
nakakuha kami
ng trak-trak na ebidensiya.
May nakumpiska kaming cell phones.
May nakumpiska kaming computers. May nakumpiska kaming journals.
NAGMAMAHAL, SAMUEL RAPPYLEE BATEMAN
Mga kalendaryo para makuha ang petsa ng mga nangyari, mga biyaheng naganap.
PANG-ARAW-ARAW NA SCHEDULE
Pero kahit na may ebidensiya na kami galing sa search warrant,
wala pa rin kaming magandang kaso para sa child sexual abuse.
Napakalapit ng mga dalagita sa isa't isa at naniniwala pa ring si Sam ang propeta.
Pag walang pagsisiwalat galing sa menor de-edad na biktima,
maliit 'yong tsansang magkaroon ng pag-uusig para sa isang sex crime.
Pagkatapos siyang maaresto…
Pwede mo bang sabihing, "Hi"? Hi!
…bumalik kami sa blue house.
Kumakaway siyang parang Queen of England.
Di kami dapat nakikipag-usap sa mga babaeng menor de-edad.
Di kami nag-aalala sa mga bata kasi kasama nila ang isa't isa.
Nasa group home silang lahat,
pero nakakuha sila ng phone.
Good night, mahal namin kayo.
Noong mailipat ng pangangalaga 'yong dalawa kong anak na babae,
agad akong nagplano kung paano makakaalis.
Lilipat ka na?
-Ito na 'yong huling karga mo? -Tingin ko.
Ayos.
Alam kong kailangan kong ipakitang may ligtas akong lugar
at na kaya ko physically at…
mentally, silang alagaan
para makuha ko ulit ang pangangalaga sa kanila.
-Dito ba sa side na 'to o dito? -Paganito.
Gusto kong makuha niya ang mga anak niyang babae at mabuo ang pamilya niya.
Pero, gusto ko ring makaalis siya sa lugar na puno ng mga deboto ni Sam
dahil ano na lang ang mangyayari sa kanya
pag nalaman nilang di siya naniniwala, at na nagpunta rin siya sa FBI?
5 LINGGO PAGKATAPOS MAARESTO SI SAM
Isang araw, 'yong babae sa group home
na nag-aalaga sa mga bata,
may dala siyang papel galing sa DCS.
Sinulat niya 'yong note na 'to
tapos pinunit at tinapon sa basurahan.
Kinuha 'to ng isa sa mga batang babae sa basurahan
at pinagdikit-dikit ulit.
Kinuhaan niya 'to ng picture at pinadala sa akin.
At nakalagay doon
'yong tungkol sa tiwala ng mga bata
sa informant ng FBI, na si Christine Marie.
Tolga!
-Ano? -Kakalantad lang sa atin ng DCS.
Ano?
-Alam na nila. -Ano'ng ibig mong sabihin? Ano'ng sinabi?
Na isinumbong natin sila. Ano'ng ibig mong sabihing, ano'ng sinabi?
Sa mga dokumento sa korte na ibinigay ng DCS,
malinaw na sina Christine, Tolga, at Julia
ang nagbigay ng impormasyon.
Alam na nilang tayo 'yon.
Oo.
Di 'yon inaasahan.
Nagtatrabaho sila para tulungan lahat ng kababaihan,
at bigla lang 'tong…
nasira lahat.
Pakiramdam ko, trinaydor nila ako.
At nagpadala ako ng mga talagang masamang texts kina Christine at Tolga.
KAMUMUHIAN KAYO NG NAGPANGGAP NA PUMURI SA INYO. GINALIT N'YO ANG DIYOS!
HABAMBUHAY KO KAYONG SINUSUMPA DAHIL ITO LANG ANG BAGAY
NA MAGSISIMULANG MAKAPASOK SA MGA LINTIK NA MARURUMI N'YONG UTAK!
Minura pa ng isa sa girls si Tolga.
Tapos, sinundan niya 'to ng
parang,
"Gumanda sana ang buhay n'yo, traydor."
-Si Nomz ba 'to? -Oo.
Galit na galit talaga ang lahat.
Kahit anong picture, kahit anong meron kayo tungkol sa amin,
kailangan n'yong ibalik sa amin.
NASA PHONE: ISA SA MGA ASAWA NI SAM
Dahil di kayo naging tapat.
Ibalik n'yo 'to sa amin at burahin n'yo sa mga gamit n'yo.
Nasa panig n'yo kami. Wala kami sa kabilang panig.
Sinungaling ka.
-Alam kong magiging mahirap 'to sa 'yo… -E, di, wag mo nang sabihin.
Hindi, may malasakit kasi ako.
-Alam kong mahirap 'to para sa 'yo… -Alam kong wala kang pakialam.
-May pakialam ako. -Nagawa mo…
May pakialam ako dahil…
Dahil sa ginawa mo, nangwasak ka ng pamilya.
Balang araw, maiintindihan mo
na mahal ko talaga kayo at na totoo 'yong parteng 'yon.
Di dapat nagkakaroon ng sexual experiences 'yong mga bata n'yong anak.
-Hindi ka… -Christine.
Hindi pumunta ang pamilya ni Hesus kay Hudas para sa kaginhawahan,
at hindi kami pupunta sa iyo.
Gusto kong mabawi ang mga anak mo.
Babawiin ko sila. Makukuha ko silang lahat.
At haharapin ng Diyos ang laban namin. Ililigtas niya kami. Magiging malaya kami.
At makakasama na namin si Samuel, nang panghabambuhay.
Naaalala kong sinasabi nila, "Ikaw lang ang hindi tumraydor sa amin."
Alam mo 'yon?
Ano lang…
Pero di ko sila tinatraydor. Tinutulungan ko sila.
Tama?
Nagsimula nang magdatingan 'yong text messages galing sa mga taong mahal ko,
pati na sa mga anak kong babaeng menor de-edad.
Gusto ko sanang magkaroon
ng panahon kasama ng mga anak kong babae bago nila malaman.
Sobrang nag-aalala ako sa asawa ko, kay Moroni, sa pwede niyang magawa.
Napakatapat niya kay Sam.
Tumawag si Moroni.
Sabi niya, "Handa ka nang makipag-usap?"
Iniisip ko lang kung ito ba 'yong araw na maingat akong magsasalita,
kasi gusto niyang bumiyahe kami ngayong gabi.
Noong gabing 'yon,
nag-usap kami ni Moroni.
At kinausap ko siya sa paraang di ko pa nagagawa sa buong buhay ko.
Sabi ko, "Matatanda na tayo,
mga magulang tayo,
at sumusunod tayo sa huwad na propeta,
at dinadala niya tayo papunta mismong impiyerno,
at hindi na ako pupunta doon."
Sabi ko, "Pero kailangan mong pumili."
Sabi niya, "Pwedeng sobrang tama tayo o sobrang mali tayo."
Sabi ko, "Moroni,
sobrang mali tayo,
at kung uupo ka sa kung saan nakaupo ang lalaking 'yon,
sa kulungan habambuhay, pwede kang tumabi sa kanya."
"Pwede kang pumili."
"Pero pipiliin kong umalis sa impiyernong ito,
at pipiliin kong alisin ang mga anak ko rito."
At umalis siya nang gabing 'yon, at sinabi niyang buong gabi siyang nagsuka.
Dahil sa sobrang hinagpis.
At sinabi ko, "Pagdadaanan mo ito
habang naiisip mo 'yong ginawa natin bilang mga magulang sa mga anak natin."
Di pa ako naging gano'n katapang.
Ni hindi ko alam kung paano 'to ilalarawan.
Para 'tong paulit-ulit na pagtingin
sa pinakamalaking kamaliang nagawa mo sa buhay. Responsable ako.
Para 'tong,
ano'ng meron sa akin na…
hinayaan 'tong lumala nang gano'n?
Hindi napigilan, sabi nga nila.
Grabe 'to.
Matapos ang anim na linggo pagkaaresto kay Sam,
tinawagan ni Moroni ang FBI at pumayag na magpa-interview.
Sa interview niya,
nalaman namin 'yong antas ng pagkasangkot niya kay Sam Bateman.
Ginahasa ni Sam ang mga anak kong batang babae, matatandang babae,
mga asawa ko, at ako.
Nagawa niyang makumpirmang
nasangkot nga ang mga anak niyang babae sa maraming group sex,
kung saan nakikipag-sex si Moroni sa iba, at nakikipag-sex si Sam sa iba,
at andun ang mga babaeng anak ni Moroni.
Ginawa ko 'to. Ako ang responsableng tao para dito.
Ako ang nagdeklarang galing ito sa Diyos.
Sa isang banda, biktima rin si Moroni ng manipulasyon ni Sam.
Pero napakahirap sa aking tanggapin o bigyang-katwiran
na papayag ang isang ama na 'yong mga anak niyang menor de-edad
ay mapupunta sa isang taong
…nakikipag-sex sa mga batang babae.
Sa huli, pumayag siya sa plea agreement.
Hahatulan pa rin siya
dahil naging responsable siya sa mga krimen laban sa mga anak niyang babae.
Sa tingin ko, si Moroni,
umaasa siyang mabawi ang karangalan niya para sa pamilya niya,
pero naniniwala pa rin ang mga anak niyang babae na si Sam ang propeta nila.
-May tawag ka mula kay… -Samuel Bateman.
-Father! Nagpapasalamat ako para sa iyo. -Hi.
Salamat.
Araw-araw tumatawag si Samuel,
nang buong araw,
sa phone.
Pag nasa kulungan ka, basta may lamang pera ang account mo,
puwede kang mag-video call.
At dahil siya ang propeta, pag gusto niya ng pera sa account,
maglalagay ng pera si Torrance sa account niya.
Asan na ang aking darling little girls?
Ang mga babaeng menor de-edad ay konektado pa, nakikinig sa mga utos niya.
Ang pagkilos ay isa pang anyo ng paniniwala.
Simula pa lang, gusto na ni Sam na alisin namin sa custody ang mga bata.
Sinabi niyang para sa kanya sila, pag-aari niya sila.
Kumilos na kayo.
-Okay. -Okay.
Tinanong ko siya, "Kung mahuli kami,
ano'ng gagawin nila sa amin?"
At sinabi niya,
"Nagawa na nila ang pwede nilang magawa dahil nakuha na nila ako."
Tinutukoy niya ang sarili niya.
Sinabi ko, "Oo,
'yon na ang pinakamalala."
Tapos sinabi ni Sam na sunduin namin sila at tumakas.
10 LINGGO PAGKATAPOS MAARESTO SI SAM
Kumuha kami ng dalawang sasakyan.
Pagdating namin doon,
mga alas-onse na ng gabi.
Sinundo namin sila malapit sa tulay ng freeway.
Saan kami dapat pumunta?
Di niya sinabi kung saan sila dadalhin.
Kaya naghiwalay kami.
At sumama 'yong mga menor de-edad sa sister-wife ko.
Nawawala ang grupo ng mga babae mula sa ibang sangay ng fundamentalist LDS church
mula sa Child Protective Service custody sa Arizona.
Ilang beses tumawag si Bateman sa mga asawa niya
para paniwalain silang dapat silang tumakas.
Ang walong batang babaeng tumakas ay may mga edad mula 11 hanggang 16.
Nawawala 'yong mga bata.
May kung anong plano, at sinundo silang lahat kaninang umaga.
-Wala na lahat ng gamit nila. -Diyos ko.
Baka sinusubukan nilang lumabas ng bansa.
Paano kaya malalaman ng mga tao kung saan sila hahanapin…
Para 'tong planadong pagnanakaw.
'Yong dalawa kong anak, 'yong pinakabata sa mga babae,
nawawala sa custody.
Sobrang nawala ako sa tamang pag-iisip.
Nakatutok na ang FBI dito.
Ngayon, suspek na ang lahat ng nanay na 'to.
Naglabas na sila ng alert sa border
dahil may palagay sila na baka sinusubukan ng girls na umalis ng bansa.
Ang tanong, sino ang nagmamaneho, at asan na ang mga bata ngayon?
Noong nangyari 'yong kidnapping,
nag-aalala ako kasi pag nawala 'yong mga biktima ko,
hindi ko makukuha 'yong malinaw na pahayag
tungkol sa kung ano'ng ginagawa ni Sam sa kanila.
Wala kaming impormasyon tungkol sa kung saan sila pupunta.
Walang natagpuan kahit isa sa mga asawa.
Kaya kailangan namin silang hanapin.
Walang tao sa green house,
pero may nakita si Moroni na nakaparadang van doon.
Deretso.
-'Yon pa rin ang nakabukas na ilaw. -May ilaw nga.
Kung alam nilang tumakas ang mga bata, di sila tanga para dalhin sila rito.
-Gumawa na sila ng katangahan. -Gumawa na ng katangahan. Tama ka.
-Kaya tumawag kami sa pulis. -Ang tanong, sino'ng andun?
Bumalik ako sa green house para kumuha ng pagkain at mga gamit.
At may dumating na pulis.
Ang natatandaan ko lang, nagbukas ako ng pinto,
at tinanong nila ang pangalan ko at sinabi ko.
-Nakikita ko na 'yong mga kotse. -Di tayo pwedeng makagambala sa kanila.
Di tayo nakakagambala, baby.
Kulang sila sa tao. Walong tao lang
ang nagtatrabaho sa buong department ng Colorado City.
Tinatanong niya kung asan lahat ng mga babaeng menor de-edad.
At sa puntong 'yon, wala akong ideya.
Pero sinabi ng pulis na, "Inaaresto kita."
Ang sunod na naalala ko, ako…
tumakbo ako.
-Andun siya. -Si Nomz 'yon.
-Tumalon siya sa pader. Wag kang tumakbo. -Sa likod, doon banda.
-Oo. Dito banda. Kung saan tayo galing. -Doon banda.
-Andun siya banda sa may basurahan. -Lumabas ka.
Diyos ko.
Habulin mo siya.
Napakabilis niyang tumakbo, at di siya nahabol ng walong police officers.
Nakarating ako sa mga bundok…
nang magsimula akong mag-isip, tatakbo ba talaga ako?
Tapos lumiko ako at bumalik
para sumuko pero wala akong lakas ng loob.
Kaya umakyat ako… gumapang ako sa ilalim
ng box trailer
sa bakuran ng kapitbahay at umakyat sa axle.
Isa nang pugante si Nomz.
May nationwide arrest warrant na,
at kung kukupkupin n'yo siya, magtatago kayo ng pugante,
-at tumawag kayo agad sa 911. -Okay.
Napakalaki ng problema niya.
Matagal nang napapatakbo ang utak ni Nomz, di na niya alam paano gamitin.
Totoo 'yan.
May passion siya.
May commitment siya.
Pero nasa maling lugar 'to lahat.
Nag-aalala ako sa kanya.
Nasaan na kaya siya?
Andun ako buong gabi.
Sobrang lamig.
Sobrang nanigas na 'yong mga binti ko.
Kinabukasan, pagkatapos,
umakyat ako palabas at
sumuko ako.
Noong inaresto si Naomi,
sinundo ko siya, at in-interview ko siya
papunta sa federal facility.
Hindi siya gumagawa ng sariling desisyon.
Ginagawa niya ang sinabi sa kanya,
at takot na takot siya.
Pero di niya alam kung saan nagtatago ang mga babaeng menor de-edad.
Pero, dahil nasa kulungan na si Sam at nakikipag-usap sa mga asawa niya,
may team kaming nakikinig sa mga tawag na 'yon.
Kumilos na kayo. Makakatulong 'to.
-Okay. -Okay.
Nakilala namin ang mga matandang asawang sumundo sa mga bata sa mga group home nila
at naglabas sa kanila sa estado.
Sinabi ni Sam 'yong sasakyang gagamitin,
kung maghihiwalay, na pumunta sa magkaibang direksiyon.
Nagawa kong mahanap ang iba't ibang Airbnbs
na nireserba na o nirentahan na
sa mga partikular na account
at nahanap ko 'yong address ng isang Airbnb na nirentahan
ni Torrance Bistline
sa Spokane, Washington.
5 ARAW PAGKATAPOS NG KIDNAPPING
Nagawa kong makipag-ugnayan sa lokal na sheriff's department
at pinakiusapan silang puntahan 'yong bahay.
Walang sumasagot sa mga katok ng pulis sa pinto.
Pero may nakita siyang van na umalis ng bahay
at pinara niya sila para sa paglabag sa traffic.
Mga pangalan?
Alam kong andun sila, sa loob ng kotse. Sinabi ng FBI na nawawala sila.
Nakilala nila 'yong walong batang hinahanap namin.
Sawa na kami sa mga tarantadong gago.
Sawa na kami sa inyong mga tarantadong gago.
Sana maisip n'yo kung gaano kayo kasama.
Nagawa naming maibalik lahat ng mga bata sa custody ng DCS.
Kasama nilang lahat si Moretta Johnson.
Inaresto si Moretta para sa kidnapping at pakikipagsabwatan sa kidnapping.
-Teka, ano'ng nangyari? -Moretta.
-Sa kotse? -Inaresto ba 'yong girls?
Kasama ni Moretta 'yong girls. Siya ang matandang kasama ng mga bata.
Diyos ko.
Walang kasalanan si Moretta dito.
Alam ko.
Noong humingi ako ng tulong, naisip ko ang sariling nasa likod ng mga rehas,
kinakausap ang mga anak ko,
sinasabing, "Sige na. Ligtas na kayo."
Hiling ko sa Diyos na magpalit kami ng kalagayan.
Di siya nararapat doon.
Umasa siya sa amin bilang mga magulang
para gabayan siya.
Si Moretta Johnson, asawa ni Bateman,
ang kasamang teenager ng girls sa Washington,
ay naaresto at ililipat pabalik dito sa Arizona.
Dalawa pang babaeng kasangkot ang inaresto.
Wala akong ideyang dadalhin ako sa kulungan.
Noong una,
litong-lito talaga ako.
Buong buhay ko, tinuruan akong
pinakamahalaga ang pagsunod. Ang unang batas ng langit.
At ngayon, andito ako
sa kulungan
dahil sa perpekto kong pagsunod.
Doon ako nagsimulang…
magduda tungkol sa mga paniniwala ko.
Kahit na sa karamihan ng buhay ko,
nakakulong na si Warren Jeffs,
sa mata namin, napakabanal at napakatuwid niya.
Binabasa ni Sam ang mga personal na diary ni Warren sa amin halos gabi-gabi.
Marami sa mga ideya niya, nakukuha niya sa mga diary ni Warren.
NAGKITA KAMI NG MGA ASAWA KONG MAS BATA SA 18 TAON
NANG 9:30 P.M. HANGGANG MGA 10:10 P.M. PARA SA TRAINING NILA SA PAGIGING MALAPIT
Dahil nakahiwalay ka sa kulungan,
nagsimula talaga akong mas mag-isip tungkol dito.
Mga apat o limang buwan na akong nakakulong,
tapos isang araw,
pupunta kami sa korte para sa isang status hearing
tungkol sa sitwasyon kasama si Sam.
At aksidente nila akong nailagay sa seldang katabi ng sa kanya.
At apat na oras niya akong kinausap.
Naging sobrang emosyonal siya
at sinabi sa aking, "O, isang taon na akong walang nakakausap na tao."
Di pa siya umaabot doon ng isang taon.
At 'yon ang unang beses, kung tutuusin, na napagtanto kong, "Nagsisinungaling siya."
Pagkatapos noon, nabago ang buong pag-iisip ko.
NATUTO AKONG MABUHAY NANG HINDI BUO…
Noong kinuwestiyon ko ang isang maliit na bagay,
biglang rumagasa, na parang tsunami ang pagdating ng mga tanong.
Ano'ng ginagawa ko sa buhay ko? Bakit ganito ako maniwala sa pinaniniwalaan ko?
May Diyos nga ba?
At napagtanto kong buong buhay akong pinagsisinungalingan.
Ipinanganak ako sa kasinungalingan.
At ni di ko masisi ang mga magulang ko. Ipinanganak sila sa kasinungalingan.
Pag binabalikan ko ang nakaraan, ibang tao na ang babaeng nakikita ko.
Akala ko, in love ako sa kanya.
Pero pag binabalikan ko, naiintindihan kong matinding takot 'yon.
'Yong mga bagay na nangyayari sa loob ay ibang-iba
sa kung ano 'yong ipinapakita.
Kailangan n'yo siyang pakawalan.
Hindi ako 'yon.
Sobrang… ibang tao na 'yon.
Sobrang nakakakilabot 'to.
Lagpas pa sa pwedeng maisip ng kahit sino.
Mahirap 'yong
di mo alam kung okay ba 'yong mga bata.
Nakakausap mo ba si Nomz?
Oo, sobra na siyang homesick.
Gustong-gusto na niyang umuwi.
Pakisabing mahal namin siya.
Baka di siya natuwa dito, pero baka ngayon matutuwa na siya.
Pagkatapos ng kidnapping,
pinaghiwa-hiwalay lahat ng menor de-edad na babae.
Wala na sila sa group homes. Napunta silang lahat sa foster homes.
Di na nila nakakausap si Sam o ang mga mas matandang asawa.
At doon nagsimulang magbukas ang mga bagay sa kasong ito.
8 BUWAN PAGKATAPOS MAARESTO SI SAM
Nagawa kong makausap ang mga anak kong babae sa foster care.
Hi!
Nang magkahiwa-hiwalay sila,
nagkaroon sila ng mas malinaw na pag-unawa sa ilang mga bagay na nangyari.
At kinailangan kong itanong sa kanila,
"Makakahindi ba kayo, o makakasabing 'Ayoko 'tong gawin,'
nang walang kahit anong parusa?"
At lahat sila nagsabi ng, "A, hindi."
Paulit-ulit naming pinag-usapan ang tungkol
sa pagsasabi ng totoo. Pinakamabuti ang katotohanan.
Isa sa mga menor de-edad na anak ni Julia ang unang naglantad.
Sa wakas, inamin niyang nangyari nga ang pakikipag-sex kay Sam.
Tapos, kinausap niya rin ang iba pang dalagitang nakipag-sex kay Sam.
At ilan pa sa kanila ang nagsimula nang maglantad.
Ibinigay nila ang kabuuan ng kung ano ang nangyayari sa araw-araw.
Sa isang punto, pinahihinto ni Sam lahat ng religious classes
at homeschooling
para magawa niyang makipag-sex sa lahat ng mga bata, sa lahat ng oras.
Maliban kay Sam,
nakakuha kami ng beripikasyon mula sa mga menor de-edad na biktima
laban sa mga matandang deboto ni Sam na isinali niya sa pakanang ito.
Kaya inaresto namin sina Torrance at Ladell
at limang matandang asawa ni Sam.
At nakuha na namin ang impormasyong kailangan namin
para sa mga kasong child sexual abuse laban kay Sam Bateman.
Napakahalaga nito.
Ngayong gabi, isang polygamist leader na nakabase sa Colorado City, Arizona
ang nahaharap sa mga kaso ng sexual conduct na may kinalaman sa mga bata.
May kabubukas lang na dokumento ng korteng
nagpapakitang pormal na siyang dinagdagan pa ng mga kaso ng isang grand jury.
Lubhang nakakabahala ang mga paratang.
KAY JANE DOE 4 MUNA "INTIMATE" SI BATEMAN
SA ISANG TAGPONG INILARAWAN NIYANG "SOBRANG NAKAKATAKOT."
NASUKA SIYA KAAGAD.
SEKSUWAL NA PANG-AABUSO
PINILIT MANAHIMIK
"MAPUPUNTA SA IMPIYERNO SA PAG-AYAW NITO."
"UTOS ITO NG AMA SA LANGIT, HINDI SA AKIN."
SINABIHANG MAGSINUNGALING TUNGKOL SA CHILD ABUSE RING
Sinabi ng US Attorney's Office na ito na ang pinakamalaking pag-uusig sa klase nito
sa estado na naaalala nila.
Sa buong karera ko,
di pa ako nagtrabaho nang kasinghirap sa trinabaho ko para sa kasong ito.
Bilang panghuling kaso ko, na…
napatunayan nito ang halaga ng buong karera ko.
PAGDINIG PARA SA PAGHATOL KAY SAM
Si Samuel Bateman,
ang polygamist na tinatawag ang sariling propeta,
ay nasentensiyahan ng 50 taong pagkakakulong.
Ang maximum na sentensiya para sa plea deal na 'yon.
Sinabi ng FBI investigators na galing sa isang mag-asawa ang mga impormasyon nila
na gumagawa ng dokumentaryo kasama si Bateman
at nakuha ang tiwala niyang ma-interview ang mga asawa niya at madokumento ito.
'Yong huwad kong propeta,
hindi siya napanagot sa mga ginawa niya sa akin.
Kaya sa mga dalagitang ito,
desidido akong siguraduhing
magiging iba ito para sa kanila.
Nakulong ako nang 21 buwan.
Pagkalabas ko sa kulungan,
naging malaya ako
sa unang pagkakataon sa buhay ko.
Salamat.
Sure.
Kinailangan ng panahon,
pero pakiramdam ko, parang, ipinanganak ulit ako.
Parang, halos kada linggo, may bago akong kinahuhumalingan, bagong pinag-aaralan
na di ko pa nakikita, o, parang, di ko pa naranasan dati.
Napakarami mong pwedeng gawin.
Di ko planong habambuhay na manatili sa Crick.
Nasa college na ako,
nag-aaral ng psychology.
Gusto kong maintindihan kung ano ang nangyari sa akin.
Tinanong n'yo na ba ang sarili kung paano natin nagagawa ang mga bagay na
ni wala sa value system natin?
Natutunan kong hindi ako nag-iisa.
Kailangan ng tapang para maging iba at manindigan mag-isa.
Tungkol kay Christine, di ko naisip kung gaanong magkatulad ang buhay namin.
Emotional support cat ba 'to?
Uy, hello!
Naintindihan ko na sa wakas kung bakit niya ginawa ang ginawa niya.
Nasaan ka?
Susunduin si Moretta.
Nakakatuwa. Ano'ng nararamdaman mo?
Medyo kinakabahan dito, pero excited.
Yes!
Isang taong nasa kulungan si Moretta.
Sinabi mo 'yon sa kanya?
Ang mga salita niya ay, "pinalaya ako ng kulungan."
Ayoko na siyang pakawalan.
Nakatulong 'to para makapag-isip siya nang mag-isa.
Para sa akin,
may mga natutunan akong medyo mabigat at mahirap na mga aral,
at isa doon ay, dapat pwede akong makapagtanong
bilang babae.
Si Moroni at ako,
hindi na kami nagsasama bilang mag-asawa ngayon.
Paano ko tuturuan ang mga anak kong babaeng tumalikod doon kung di ko kaya?
Nang buong-buo.
UMAMING GUILTY SI MORONI SA PAKIKISANGKOT SA TRAFFICKING NG MINOR
PARA SA SEXUAL PURPOSES.
NOONG MAY 2025, PAGKATAPOS NG TATLONG TAONG HOUSE ARREST,
SINIMULAN NA NIYA ANG 25 TAON NIYANG SENTENSIYA.
NASENTENSIYAHAN NG PAGKAKAKULONG ANG 8 MATANDANG ASAWA NI SAM
PARA SA NAGING PAPEL NILA SA KASO.
NAPATUNAYANG GUILTY SINA TORRANCE AT LADELL BISTLINE
AT PAREHONG MAY SENTENSIYA NG 35 TAON NG PAGKAKAKULONG.
LAHAT NG 9 NA MENOR DE-EDAD NA BIKTIMA NI SAM AY MGA SAKSI SA KASO LABAN SA KANYA.
MULA NOON, NAKASAMA NA ULIT NI JULIA ANG MGA ANAK NIYA.
MARAMI SA MATANDANG ASAWA NI SAM, NANINIWALA PA RING SIYA ANG PROPETA NILA.
-Umalis ka sa camera. -Tayo ka lang diyan.
Halika rito.
PINAPLANO NINA CHRISTINE AT TOLGA NA IPAGPATULOY ANG NAGAWA NILA PARA SA FLDS.
Nakuha ko na.
KUNG IKAW O MAY KAKILALA KANG NAKARANAS NG PANG-AABUSONG SEKSUWAL,
MAY MGA IMPORMASYON AT RESOURCES SA WWW.WANNATALKABOUTIT.COM.
Pagsasalin ng subtitle: KR Evangelista. WANNATALKABOUTIT.COM.